open-index/open-wikipedia-markdown huggingface dataset:
ობოლი ბრუკლინი

**„ობოლი ბრუკლინი“** () — 2019 წელს გამოსული ამერიკული, კრიმინალური დრამა. გადაღებული ჯონათალ ლეთემის (Jonathan Lethem) 1999 წელს გამოქვეყნებული ამავე სახელწოდების რომანის მიხედვით. რეჟისორი და მთავრი როლის შემსრულებელი ედვარდ ნორტონი.

## სიუჟეტი 
მოქმედება ნიუ-იორკში 1950-იან წლებში ხდება. ფილმის მთავარი გმირი დეტექტივი ლაიონელ ესროგია (ედვარდ ნორტონი), რომელიც ტოურეტის სინდრომით არის ავად. ლაიონელს მახვილი გონება და ფოტოგრაფიული მეხსიერება აქვს, რის გამოც მისი ბოსი ფრენკ მინა (ბრიუს უილისი) დიდ ნდობას უცხადებს. ერთ-ერთი დიდი საქმის წარმოებისას ფრენკს მოკლავენ და მის საქმეს ლაიონელი გააგრძელებს, თან სურს გაარკვიოს თუ რას შეეწირა მისი უფროსი და მეგობარი.
ესროგს ხელჩასაჭიდი ბევრი არაფერი აქვს, სახსოვრად ფრენკის ქუდს დაიხურავს და მცირე მტკიცებულებებით გამოძიებას დაიწყებს. ფრენკის კვალს იგი ჰარლემში, აფრო-ამერიკულ ჯაზ კლუბში მიიყვანს. მიხვდება რომ მისი ბოსი ფერადკანიან ლაურა როუზს უთვალთვალებდა, რომელიც გაბი ჰოროვიცთან მუშაობდა, რომელიც ქალაქის ურბანული განახლებისთვის იბრძვის. ისინი წინააღმდეგნი არიან ღარიბი კვარტლებიდან მოსახლეების გამოდევნის და მათ ხარჯზე ქალაქის განახლების. ლაიონელი ლაურას კვალში ჩაუდგება და აქციაზე მოხვდება, სადაც ხალხი განაშენიანების მთავარ სულისჩამდგმელ მოზეს რენდოლფს (ალეკ ბოლდუინი) დაუპირისპირდება. აქციაზე ერთი კაცი სახელად პოლი (უილიამ დეფო) ღიად დაადანაშაულებს მოზეს დოკუმენტების გაქრობაში და ძალაუფლების ბოროტად გამოყენებაში, დასძენს რომ მოზეს ქალაქის მერზე მეტი უფლებები აქვს. აქციაზე ლაიონელი ლაურას დაუახლოვდება და კლუბამდე მიაცილებს. გოგოს მამას, ბილს, ლაიონელი მოზეს კაცი ეგონება და ცემს. დეტექტივს კლუბის მესაყვირე გადაარჩენს და იქ გაიგებს რომ პოლი მოზეს ძმაა. იგი ლაიონელს აუხნის ყველაფერს და მიახვედრებს რომ ურბანული განახლება დიდი აფიორაა. ლაიონელი ლაურასთან ურთიერთობისას ინტუიციით მიხვდება რომ გოგონა მოზესის შვილია. მოზესი დაიბარეს ლიონელს, შესთავაზებს შეწყვიტოს თვალთვალი და მის გუნდში ჩადგეს. ლაიონელი შემთხვევით ფრენკის ქუდში პენსილვანიის შემნახველი სალაროს გასაღებს იპოვნის, სადაც ლაურას დაბადების მოწმობის საბუთებს ნახავს, რომლითაც მისი მოზეს შვილობა დგინდება. ლაინელი ახალ ბოსს ტონის შეხვდება, რომელიც ურჩევს მოზესის შეთავაზება მიიღოს, რადგან ლორას მალე მოკლავენ. ლაიონელი გაიქცევა, გადაარჩენს გოგოს და ქალაქიდან გაიყვანს.
მოზესი ლაიონელს აუზზე შეხვდება, სადაც გამოუტყდება რომ ლაურას დედა მისი მოსამსახურე იყო და გააუპატიურა. ლაიონელი დაემუქრება, რომ გაანებოს ლაურას თავი, თორე ყველაფერს გამოუქვეყნებს.
მეორე დღეს ლაიონელი სანაპიროზე, ფრენკის მიერ დატოვებულ სახლში გაემგზავრება, სადაც ლაურა ელოდება.

[thumb|[ედვარდ ნორტონი, რეჟისორი და მთავარი როლის შემსრულებელი]]

## მსახიობები 
## ჯილდოები 
## რესურსები ინტერნეტში 
* 
* 

კატეგორია:დეტექტიური ფილმები
კატეგორია:ამერიკული ფილმები
კატეგორია:ნეო-ნუარის ჟანრის ფილმები
კატეგორია:2019 წლის ფილმები
ესპანეთის პრიმერა დივზიონი 2009-2010

**ესპანეთის პრიმერა დივიზიონი 2009-2010** — ესპანეთის პრიმერა დივიზიონის 79-ე გათამაშება. სეზონი დაიწყო 2009 წლის 29 აგვისტოს და დასრულდა 2010 წლის 16 მაისს. რიგით 20-ედ ჩემპიონობა მოიპოვა „ბარსელონამ“ რომელსაც სამი ქულით ჩამორჩა მადრიდის „რეალი“.  ჩემპიონატიდან გავარდნენ „ვალიადოლიდი“, „ტენერიფე“ და „ხერეზი“.

## სქოლიო
კატეგორია:ესპანეთის პრიმერა დივიზიონის სეზონები
ჩარლი დამელიო

**ჩარლი დამელიო** (დ. 1 მაისი, 2004, ნორუოლკი, აშშ) — ამერიკელი ინტერნეტ-სელებრითი, ტიკ-ტოკერი და მოცეკვავე. არის ყველაზე მეტი მიმდევარის მქონე ტიკ-ტოკერი. მას „TikTok“-ზე 100 მილიონზე მეტი მიმდევარი ჰყავს. დამელიო არის მეორე ყველაზე მაღალანაზღაურებადი ტიკ-ტოკერი. ტიკ-ტოკზე ვიდეობის ატვირთვა დაიწყო 2019 წელს. დამელიო არის პირველი ვინც მოახერხა პლატფორმაზე 100 მილიონი მიმდევარის მოგროვება. ჰყავს და, დიქსი დამელიო.

## რესურსები ინტერნეტში
* ოფიციალური საიტი
* 

## სქოლიო
კატეგორია:დაბადებული 2004
კატეგორია:დაბადებული 1 მაისი
კატეგორია:ამერიკელი ტიკ-ტოკერები
კატეგორია:ცოცხალი ადამიანები
ეშმაკის დორბლი და სხვა მოთხრობები

**ეშმაკის დორბლი და სხვა მოთხრობები** — არგენტინელი მწერლის, ხულიო კორტასარის მოთხრობები კრებული. თავდაპირველად დაიბეჭდა მაგარი ყდით და სახელწოდებით: „თამაშის დასასრული და სხვა მოთხრობები“. კრებულში შემავალი მოთხრობა „ეშმაკის დორბლი“ მიქელანჯელო ანტონიონის ფილმის, ფოტოგადიდება შთაგონების წყარო გახდა:

## შინაარსი
* აქსოლოტლი
* მიტაცებული სახლი
* შორეული
* ციკლადების კერპი
* წერილი სენიორიტას პარიზში
* ყვითელი ყვავილი
* ბაღების უწყვეტობა
* გულაღმა გატარებული ღამე
* ბესტიარიუმი
* ზეცის კარიბჭე
* ეშმაკის დორბლი
* თამაშის დასასრული
* მდევარი
* საიდუმლო იარაღი

## სქოლიო
კატეგორია:ხულიო კორტასარის მოთხრობების კრებულები
ფიფა-ს საუკეთესო ფეხბურთელი ქალი

**ფიფა-ს საუკეთესო ფეხბურთელი ქალი** () — ყოველწლიური საფეხბურთო ჯილდო, რომელიც ფიფა-ს მიერ გადაეცემა წლის საუკეთესო ფეხბურთელს ქალთა შორის. საუკეთესო ფეხბურთელის შერჩევა ხდება ფიფას წევრ ეროვნულ საფეხბურთო ნაკრებთა მწვრთნელების და კაპიტნების გამოკითხვის საფუძველზე. თითოეულ პიროვნებას საშუალება აქვს დაასახელოს სამი პიროვნება და მიენიჭოს მათ 5, 3 ან 1 ქულა, გამარჯვებულის გამოვლენა ხდება ქულების საერთო რაოდენობის საფუძველზე. ფიფა-ს საუკეთესოთა დაჯილდოების ფარგლებში ასევე აჯილდოებენ საუკეთესო ფეხბურთელ ვაჟს, საუკეთესო მწვრთნელს, როგორც ვაჟთა, ასევე ქალთა ფეხბურთში, ასახელებენ წლის სიმბოლურ გუნდს, საუკეთესო გოლის ავტორს და სხვა.

ფიფა 1991 წლიდან ატარებდა საფეხბურთო დაჯილდოებას სახელწოდებით **ფიფა-ს წლის ფეხბურთელი** (), რომელიც თავდაპირველად მხოლოდ ვაჟ ფეხბურთელებს გადაეცემოდა, ხოლო 2001 წლიდან ასევე აჯილდოებდნენ ფეხბურთელ ქალებსაც. 2016 წლიდან კი ფიფა-მ ახალი დაჯილდოება დააარსა, ამჯერად ფიფა-ს საუკეთესო ფეხბურთელის სახელწოდებით.
## გამარჯვებულები 
## იხილეთ აგრეთვე
*ფიფა-ს საუკეთესო ფეხბურთელი ვაჟი
*France Football-ის ოქროს ბურთი
*Onze d'Or

## რესურსები ინტერნეტში 
*ფიფა-ს საუკეთესო ფეხბურთელის დაჯილდოება  
*ფიფა-ს  საუკეთესო ფეხბურთელი — rsssf.com

კატეგორია:ფიფა
კატეგორია:საფეხბურთო ჯილდოები
კატეგორია:ჯილდოები ანბანის მიხედვით
ბელა ტარი

**ბელა ტარი** (უნგრ. Béla Tarr; დ. 21 ივლისი, 1955, პეჩი, უნგრეთი) — უნგრელი რეჟისორი და სცენარისტი. მის ფილმებში ხშირად გვხვდება ფილოსოფიური თემები.

მან თავისი სადებიუტო ფილმი 1977 წელს გამოუშვა, სახელწოდებით *„ოჯახური ბუდე“.* 

## ადრეული ცხოვრება 
ბელა ტარი 1955 წლის 21 ივლისს პეჩში დაიბადა, მაგრამ უნგრეთის დედაქალაქ ბუდაპეშტში იზრდებოდა. მამამისი სცენის დიზაინერი იყო, ხოლო დედამისი 50 წლის განმავლობაში სუფლიორად მუშაობდა თეატრში. როცა ტარს 14 წელი შეუსრულდა, დაბადების დღეზე მამამისმა კამერა აჩუქა. 

16 წლიდან კინემატოგრაფით დაინტერესდა. იღებდა მოკლემეტრაჟიან ფილმებს.

17 წლის ასაკში, როცა ჯერ კიდევ სკოლაში სწავლობდა, იგი მემარცხენე რადიკალ მოძრაობებში ჩაერთო, რის გამოც კომუნისტურმა მთავრობამ მას უნივერსიტეტში სწავლა აუკრძალა. ტარს ფილოსოფიის შესწავლა სურდა.

## კინო-კარიერა 
16 წლის ასაკიდან ტარი იღებდა მოკლემეტრაჟიან ფილმებს. მათი უმეტესობა დოკუმენტური იყო. ფილმები უნგრეთის ღარიბ საზოგადოებას და მათ პრობლემებს ეხებოდა. თავისი სტილისა და დოკუმენტური ფილმების გადაღების შესახებ, ტარმა 2016 წელს The Variety-სთან მიცემულ ინტერვიუში ასე უპასუხა: „...როცა ფილმის გადაღებას ასრულებ, ახალი კითხვა გიჩნდება. ხოლო ახალი კითხვისთვის ძველი პასუხი არ გამოდგება, სწორედ ასე, ნაბიჯ-ნაბიჯ იზრდები და ანვითარებ შენს სტილსა თუ ენას“.
მინი|ბელა ტარი 1983 წელს
1977 წელს, 22 წლის ასაკში ბელა ტარმამ თავისი პირველი სრულმეტრაჟიანი ფილმის, სოციალური რეალიზმის ჟანრის, *„ოჯახური ბუდეს“* გადაღება დაიწყო. ამაში ტარს უნგრელი კინოს თეორიტიკოსი, მისი მენტორი, ბელა ბალაჟი ეხმარებოდა. ფილმს დამოუკიდებელი სტუდია,  Balázs Béla Stúdió იღებდა. ტარმა *„ოჯახური ბუდე“* ექვს დღეში მცირე ფინანსებითა და არაპროფესიონალი მსახიობების მონაწილეობით გადაიღო. საბოლოოდ, *„ოჯახური ბუდე“* 1979 წელს გამოვიდა და ტარი პირველი უნგრელი რეჟისორი გახდა, რომელსაც ამ ასაკში სრულმეტრაჟიანი ფილმი ჰქონდა გამოშვებული. მასში მთავარ როლს ირენ ჟაჟკი ასრულებს. იგი ტარის სხვა ფილმებშიც ჩნდება, მათ შორისაა *„ეშმაკის ტანგო“* (1994) და *„ვერკმეისტერის ჰარმონია“* (2000).

*„ოჯახურმა ბუდემ“* 1979 წელს მანჰეიმის საერთაშორისო კინოფესტივალზე გრან პრი მიიღო. 
მინი|ბელა ტარი 2018 წელს
ბელა ტარი არის 1980 წელს დაარსებული სტუდიის, „Társulás Studió“-ს ერთ-ერთი დამფუძნებელი. სტუდიაში ერთიანდებოდნენ ადამიანები, რომლებიც შორს იყვნენ მეინსტრიმული კინოსგან და პოლიტკორექტულობისაგან. მალევე იგი უნგრეთის ყველაზე მნიშვნელოვანი კინოსტუდია გახდა. 

1981 წელს ტარმა თავისი შემდეგი ფილმი, *„აუტსაიდერი“* გამოუშვა, 1982 წელს კი მუშაობა ახალ პროექტზე დაიწყო, სახელწოდებით *„კონტაქტები პატარა სახლში“.* 

*„ვერკმეისტერის ჰარმონიის“* (2000) შემდეგ ტარმა ბელგიელი ავტორის, ჟორჟ სიმენონის მოთხრობის, ადაპტაციის გადაღება დაიწყო, სახელწოდებით *„კაცი ლონდონიდან“*. იგი 2005 წლის მაისში კანის კინოფესტივალზე უნდა გამოსულიყო, მაგრამ წარმოება ფილმის პროდუსერის, ჰუმბერტ ბალსანის მოულოდნელი თვითმკვლელობის გამო გადაიდო. საბოლოოდ, ფილმის პირველი ჩვენება 2007 წლის კანის კინოფესტივალზე გაიმართა  და 2008 წელს იგი მსოფლიოს მასშტაბით გავრცელდა.

## ფილმოგრაფია 
**სრულმეტრაჟიანი ფილმები**

	

## სქოლიო 
კატეგორია:უნგრელი კინორეჟისორები
კატეგორია:დაბადებული 1935
კატეგორია:დაბადებული 21 ივლისი
კატეგორია:უნგრელი სცენარისტები
კატეგორია:ცოცხალი ადამიანები
პარმის მონარქთა სია

**პარმის მონარქთა სიაში** წარმოდგენილია იმ ადამიანების სია, რომლებიც მართავდნენ პარმის საჰერცოგოს. წოდება არსებობდა 1545-1859 წლებში და მას ფლობდნენ ფარნეზეების, ბურბონების, ჰაბსბურგებისა და ჰაბსბურგ-ლოთარინგიის დინასტიის წარმომადგენლები. როგორც წესი, მასთან ერთად ისინი ატარებდნენ პიაჩენცისა და გუასტალის ჰერცოგის წოდებასაც. იტალიის გაერთიანების პირობებში საჰერცოგომ არსებობა შეწყვიტა და მასთან ერთად გაუქმდა წოდებაც, თუმცა პარმას დღემდე ჰყავს ნომინალური ჰერცოგები ბურბონთა დინასტიიდან. 

## ფარნეზეები 
## ბურბონები 
## ჰაბსბურგები 
## ბურბონები 
## ჰაბსბურგ-ლოთარინგიელები 
## ბურბონები 
## იხილეთ აგრეთვე 
* პარმის კონსორტთა სია
* ფარნეზეები
* ბურბონები

კატეგორია:მმართველები ქვეყნების მიხედვით
კატეგორია:მმართველთა სიები
კატეგორია:იტალიის ისტორია
აშაღი-თულაქარანი

**აშაღი-თულაქარანი** () — სოფელი აზერბაიჯანში,  ყუბის რაიონში. მოსახლეობის რაოდენობა —  558 კაცი.  
## რესურსები ინტერნეტში
*
## სქოლიო
კატეგორია:ყუბის რაიონის სოფლები
შალვა ხუნდაძე

**შალვა ხუნდაძე** (დ. 29 მარტი, 1920, ქ. სოხუმი — გ. 11 იანვარი, 1991) — ქართველი პედაგოგი და გეოგრაფი. პედაგოგიკის მეცნიერებათა კანდიდატი (1961), დოცენტი.

## ბიოგრაფია 
შალვა ხუნდაძემ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი 1941 წელს.

## ბიბლიოგრაფია 
* დაკვირვების დღიური: ბუნება და ადამიანის შრომითი საქმიანობა. თბ., 1990;
* დაკვირვების დღიური ბუნებასა და ადამიანის შრომით საქმიანობაზე. თბ., 1987;
* ბუნების კარი: ბუნების სახელმძღვ. მე-2 კლასისათვის (თანაავტორი). თბ., 1982;
* ფიზიკური გეოგრაფიის სწავლება ახალი პროგრამით. თბ., 1972;
* მათემატიკური გეოგრაფიის ელემენტების სწავლება საშუალო სკოლაში. თბ., 1958. 

## სქოლიო
კატეგორია:ქართველი პედაგოგები
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები 
კატეგორია:სოხუმში დაბადებულები 
შ
ჟან სმარტი

**ჟან ელიზაბეტ სმარტი** ((; დ. 13 სექტემბერი, 1951 წელი, სიეტლი, ვაშინგტონი, აშშ) - ამერიკელი თეატრისა და კინოს მსახიობი.  

## ადრეული ცხოვრება 
სმარტი დაიბადა და გაიზარდა სიეტლში, ვაშინგტონი, აშშ. კატლენ მარი "ქეის"  და დუგლას ალექსანდრე სმარტის, ქალიშვილი. ის ოთხი შვილიდან მეორეა.  სმარტს პირველი ტიპის დიაბეტის დიაგნოზი დაუსვეს, როდესაც ის ცამეტი წლის იყო. სატელევიზიო შოუს მე -10 სეზონში ვინ ფიქრობთ რომ ხართ?, სმარტმა აღმოაჩინა, რომ ის არის დორკას ჰოარის პირდაპირი შთამომავალი, ერთ-ერთი ბოლო ქალი, რომელიც ნასამართლევი იყო ჯადოქრობისთვის სალემის ჯადოქრების სასამართლო პროცესების დროს. 

მან 1969 წელს დაამთავრა სიეტლის ბალარდის საშუალო სკოლა;  სწორედ იქ დაინტერესდა დრამატულ პროგრამაში მსახიობობით. მან დაამთავრა ვაშინგტონის უნივერსიტეტის პროფესიონალ მსახიობთა მომზადების პროგრამა BFA– ში.   სმარტი არის ვაშინგტონის უნივერსიტეტის Alpha Delta Pi გუნდის წევრის წევრი. 

## კარიერა 
წყნარი ოკეანის ჩრდილო – დასავლეთის რეგიონალურ თეატრში კარიერის დაწყების შემდეგ, იგი 1981 წელს გამოჩნდა ბროდვეიზე, როგორც მარლენ დიტრიხი, ბიოგრაფიულ პიესაში „პიაფი“.  მოგვიანებით სმარტმა წამყვანი როლი შეასრულა, CBS-ს სიტკომში დიზაინერი ქალებში, რომელშიც მან ითამაშა 1986-დან 1991 წლამდე. სმარტი ნომინირებული იყო ტონის პრემიაზე საუკეთესო მსახიობი ქალისთვის 2000 წლის ბროდვეის ფილმში "ადამიანი, რომელიც ვახშმად მოვიდა" , ასევე მოიგო ორი პრემია ემის ჯილდოს NBC-ს სიტკომის Frasier- ში ლანა გარდნერის როლისთვის (2000–01).  

მან მოიგო მესამე ემის ჯილდო ABC- ის სიტკომის Samantha Who- ში რეჯინა ნიულის როლის შესრულებისთვის (2007–09). მან ასევე განასახიერა მართა ლოგანი სამოქმედო დრამატულ სერიალში 24 (2006–07).  ფლოიდ გერჰარტის როლის შესრულებისთვის ნოა ჰოულის FX კრიმინალურ სერიალში Fargo (2015), მან მიიღო კრიტიკოსთა არჩევანის სატელევიზიო ჯილდო და პრემია ემის ჯილდოს ნომინაციები.  2017 წლიდან 2019 წლამდე მან ითამაშა როგორც Melanie Bird, FX სამეცნიერო ფანტასტიკის სერიალში Legionხოლო 2019 წელს ითამაშა Laurie Blake (შვილის იუსპეციკი) Watchmen- ში. სმარტის ფილმებში შედის Homeward Bound: The Incredible Journey (1993), The Brady Bunch Movie (1995), Guinevere (1999), Sweet Home Alabama (2002), Garden State (2004), I Heart Huckabees (2004), Youth in Revolt  (2009), ბუღალტერი (2016) და მარტივი რჩევა (2018).

## პირადი ცხოვრება 
სმარტი დაქორწინებულია მსახიობ რიჩარდ ჯილილენდზე, რომელიც მან გაიცნო დიზაინერ ქალთა გადასაღებ მოედანზე მუშაობის დროს (მან შეასრულა ჯ.დ. შეკელფორდი, ენი პოტის პერსონაჟის, მერი ჯო შიველი, შეყვარებული).  მათ ჰყავთ ვაჟი, კონორ დუგლასი (დაიბადა 1989 წელს),  და ქალიშვილი, ბონი კეტლინი (ჩვილად იშვილეს 2009 წლის მაისში).  ჯილილანდმა ითამაშა კაპიტან სტენ კოტერის 24-ში, ხოლო სმარტმა მოგვიანებით ითამაშა პირველი ლედი მართა ლოგანი იმავე სერიალში.

## რესურსები ინტერნეტში 
## სქოლიო 
კატეგორია:ამერიკელი მსახიობები
კატეგორია:დაბადებული 13 სექტემბერი
კატეგორია:დაბადებული 1951
კატეგორია:XX საუკუნის ამერიკელი ქალი მსახიობები
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები
იალუძიანგი

**იალუძიანგი** (), *იალუ*, *ამნოკანი* () — სასაზღვრო მდინარე ჩინეთსა და ჩრდილოეთ კორეას შორის. სიგრძე 813 კმ, აუზის ფართობი 63 ათ. კმ². სათავეს იღებს ვულკან პექტუსანის ფერდობებზე, ღრმა ხეობით კვეთს ჩანბაიშანის ზეგნის სამხრეთ ნაწილსა და მანჯურია-კორეის მთების დასავლეთ განშტოებებს; ჩაედინება ყვითელი ზღვის დასავლეთ კორეის ყურეში, წარმოქმნის ესტუარებს. ძირითადად იკვებება წვიმის წყლით, წყალმოვარდნა იცის ზაფხულში. ზამთარში იყინება. ქვემო დინებაზე წყლის საშუალო ხარჯია დაახლოებით 900 მ³/წმ. მდინარეზე აგებულია უნბონისა და სუფუნის წყალსაცავები და ჰესები (ჩრდილოეთი კორეა). იალუძიანგზე მდებარეობს ქალაქები: ჰესანი (მდინარე აქედან სანაოსნოა), სინიიჯუ (ჩრდილოეთი კორეა), ლინძიანგი, ანდუნი (ჩინეთი). ანდუნამდე ადიან საზღვაო ხომალდები.

1904 წელს, რუსეთ-იაპონიის ომის დროს, მდინარის ნაპირებთან გაიმართა სამხედრო დაპირისპირება რუსეთისა და იაპონიის არმიებს შორის.

## სქოლიო 
კატეგორია:ჩინეთის მდინარეები
კატეგორია:ჩრდილოეთ კორეის მდინარეები
კატეგორია:სასაზღვრო მდინარეები
აშაღი-ხარაშა

**აშაღი-ხარაშა**  () — სოფელი აზერბაიჯანში,  ყუბის რაიონში. 

## რესურსები ინტერნეტში
*

კატეგორია:ყუბის რაიონის სოფლები
ჰერები

**ჰერები** — ძველი ქართველური ტომების (ჰერები, სუჯები, ჭილბები, ლბინები) საერთო სახელი. უძველესი დროიდან სახლობდნენ იორ-ალაზნის აუზის ტერიტორიაზე. მათი სახელის მიხედვით ძველი ქართული საისტორიო წყაროები მთელ მათ ქვეყანას ჰერეთად მოიხსენიებენ. ჰერებმა მნიშვნელოვანი როლი შეასრულეს ერთიანი ქართველი ერის ჩამოყალიბებაში.

ზოგიერთი მეცნიერის (გიორგი მელიქიშვილი, დავით მუსხელიშვილი) მოსაზრებით, ჰერები თავდაპირველად (ანტიკურ ხანაში) ალბანურ ტომთა გაერთიანებაში შედიოდნენ.

უკანასკნელი რამდენიმე ათწლეულის განმავლობაში საინგილოში მცხოვრები ქართველები თავის თავს „ინგილოს“ აღარ უწოდებენ და დაიმკვიდრეს სახელწოდება „ჰერი/ჰერელი“, რადგან ეს მხარე XV საუკუნემდე „ჰერეთის“ სახელს ატარებდა.

## იხილეთ აგრეთვე 
* ჰერეთი
* ჰერეთის სამეფო
* ჰერეთის სამთავრო

## ლიტერატურა 
* 
* 

## სქოლიო 
კატეგორია:ჰერეთი
კატეგორია:ქართველები კუთხეების მიხედვით
კარლ II (პფალცის კურფიურსტი)

**კარლ II** (; დ. 10 აპრილი, 1651, ჰაიდელბერგი, გერმანია — გ. 26 მაისი, 1685, ჰაიდელბერგი, გერმანია) — ვიტელსბახების დინასტიის წარმომადგენელი. პფალცის კურფიურსტი 1680-1685 წლებში. კურფიურსტ კარლ I ლუდვიგისა და ლანდგრაფინია შარლოტა ფონ ჰესენ-კასელის ვაჟი. 

## ბიოგრაფია 
კარლი დაიბადა 1651 წლის 10 აპრილს ჰაიდელბერგში. იგი იყო პფალცის კურფიურსტ კარლ I ლუდვიგისა და მისი ცოლის, ლანდგრაფინია შარლოტა ფონ ჰესენ-კასელის პირველი შვილი. მისი ბავშვობა ოჯახური სკანდალებით იყო სავსე. მისი მეექვსე დაბადების დღიდან 4 დღეში, 1657 წლის 14 აპრილს მისი მშობლები განქორწინდნენ. მალევე მამამისი თავის საყვარელზე დაქორწინდა, თუმცა კარლის დედას სამეფო კარი არ დაუტოვებია და ვაჟის აღსაზრდელად ჰაიდელბერგში დარჩა. სამაგიეროდ, შარლოტამ თავისი ქალიშვილი ელიზაბეთ შარლოტა თავის მულთან, სოფიასთან გაუშვა ჰანოვერის კარზე, რათა იგი სამეფო კარზე არსებული სიტუაციისათვის გაერიდებინა.

1671 წელს თავისი მამიდის, ჰანოვერის დედოფალ სოფია პფალცელის ხელშეწყობით კარლი დაქორწინდა პრინცესა ვილჰელმინა ერნესტინა დანიელზე, დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის ქალიშვილზე, რომელიც იყო მეფე კრისტიან V-ის, ასევე დიდი ბრიტანეთის პრინც-კონსორტ ჯორჯისა და შვედეთის დედოფალ ულრიკა ელეონორას ღვიძლი და. მათი ქორწინება უიღბლო და უნაყოფო იყო.

1680 წლის 28 აგვისტოს, მამის გარდაცვალების შემდეგ კარლ II პფალცის ახალი კურფიურსტი ხდება. მისი ხანმოკლე მმართველობა არც ისე გლამურული იყო. კარლმა მთავარ მინისტრად თავისი მასწავლებელი დანიშნა, თავისი ნახევარ-ძმები სამეფო კარიდან გააძევა და თავისი დედა კასელიდან დააბრუნა, მისი ვალები დაფარა და წართმეული პრივილეგიებიც აღუდგინა. ცნობილია, რომ კარლი ღრმადმორწმუნე კალვინისტი იყო. 

კარლ II 1685 წლის 26 მაისს, 34 წლის ასაკში უშვილოდ გარდაიცვალა. ამას მოჰყვა ომი პფალცის მემკვიდრეობისათვის, რომელშიც ერთმანეთს დაუპირისპირდნენ კარლის ნოიბურგელი ბიძაშვილები და მისი დის, ელიზაბეთ შარლოტას მაზლი, საფრანგეთის მეფე ლუი XIV. საბოლოოდ პფალცის ტახტი ნოიბურგელებს დარჩათ.

## ლიტერატურა 
* Karl Kollnig: Die Kurfürsten von der Pfalz. ISBN 3-929295-04-0. 1993.
* Arthur Kleinschmidt: Karl II. (Kurfürst von der Pfalz). In: Allgemeine Deutsche Biographie (ADB). Band 15, Duncker & Humblot, Leipzig 1882, S. 324–326.
* Peter Fuchs: Karl II. (Kurfürst von der Pfalz). In: Neue Deutsche Biographie (NDB). Band 11, Duncker & Humblot, Berlin 1977, ISBN 3-428-00192-3, S. 249 f.
კატეგორია:დაბადებული 10 აპრილი
კატეგორია:დაბადებული 1651
კატეგორია:გარდაცვლილი 26 მაისი
კატეგორია:გარდაცვლილი 1685
კატეგორია:ვიტელსბახები
კატეგორია:პფალცის კურფიურსტები
კატეგორია:XVII საუკუნის ევროპის მონარქები
შარახევი (თიანეთის მუნიციპალიტეტი)

**შარახევი** — სოფელი, ისტორიული ძეგლი თიანეთის მუნიციპალიტეტში, არაგვის აუზში, მდინარე შარახევის მარცხენა ნაპირზე, თიანეთის ჩრდილოეთით, 17 კილომეტრზე. შარახევი ახლანდელი სოფლების — ზემო და ქვემო შარახევის — ისტორიული სახელწოდებაა. 

შარახევზე გადიოდა გზა, რომელიც თიანეთ-არტანს აკავშირებდა გომეწრის, გუდამაყრის, ხადისა და სხვა ხეობებთან. სოფლის სახელწოდებაც ამ გზიდან უნდა მომდინარეობდეს. სოფელი მჭიდროდ დასახლებული და კულტ-სამეურნეო თვალსაზრისით მეტად განვითარებული იყო. შარახევი ისტორიულად ერწო-თიანეთში შედიოდა, ადრინდელ შუა საუკუნეებში კი — კახეთის სამთავროში. საქართველოს ერთიანობის ხანაში უშუალოდ სამეფო კარს ექვემდებარებოდა, ხოლო შემდეგ კახეთის სამეფოში შევიდა. XVll-XVlll საუკუნეებში ძლიერ დაზარალდა და დაცარიელდა. XlX საუკუნის II ნახევრიდან შარახევში ფშაველები დასახლდნენ. საბჭოთა პერიოდში შარახევი ერთხანს ზემო თიანეთის სასოფლო საბჭოში შედიოდა, შემდეგ შეიქმნა შარახევის სასოფლო საბჭო (სოფლები: ზემო შარახევი, ქვემო შარახევი, ლახატო, ბუჭყინტა, ზენამხარი, ივლიანთგორი), რომელიც 1954 წელს გაუქმდა და მისი სოფლები ზარიძეების სასოფლო საბჭოს გადაეცა.

## ლიტერატურა
## სქოლიო
კატეგორია:თიანეთის მუნიციპალიტეტის ისტორიული სოფლები
როგორ მოვიპაროთ მილიონი (ფილმი)

**როგორ მოვიპაროთ მილიონი** () - 1966 წელს გამოსული ამერიკული კინოკომედია, გადაღებული უილიამ უაილერის მიერ. მთავარ როლებში პიტერ ო’ტული და ოდრი ჰეპბერნი.
## სიუჟეტი
მოქმედება ვითარდება პარიზში 1960-იან წლებში. შარლ ბონე, ნიჭიერი მხატვარი, რომელიც ცნობილი ინპრესიონისტების ნამუშევრების ასლებს  ხატავს და როგორც ორიგინალებს, კერძო კოლექციონერებზე ძვირად ყიდის. სახლში ინახავს მამამისის დამზადებულ შიშველი ვენერას პატარა ქანდაკებას, რომელსაც იტალიელი სკულპტორის ბენვენუტო ჩელინის ნამუშევრად ასაღებს. ერთხელ ხელოვნების გალერია „ კლებერ-ლაფაიეტი“ შესთავაზებს რომ ქანდაკება მათთან გამოფენაზე აჩვენონ. შარლის შვილი ნიკოლი (ოდრი ჰეპბერნი) მამამისს ურჩევს რომ თავი შეიკავოს ასეთი შეთავაზებისგან, რადგანაც შეიძლება აფიორას მიუხვდნენ და დაიჭირონ. თუმც შარლი არ დაუჯერებს და „ვენერას“ დიდი დაცვის თანხლებით გამოფენაზე წაიღებენ. 
შუა ღამით ნიკოლი სახლში უცხო ადამიანს (პიტერ ო’ტული) აღმოაჩენს, რომელიც ვან-გოგის ნახატს მცირე დეტალს აჭრის. ნიკოლს იგი ქურდი ეგონება და ძველი დამბაჩით შემთხვევით მხარში მსუბუქად დაჭრის. მამამისის ავანტურის გახმაურების შიშით ნიკოლი პოლიციას არ გამოუძახებს, დაჭრილს თვითონ უმკურნალებს და სადაც ცხოვრობს, სასტუმრო „რიცშიც“ მიიყვანს.
გამოფენაზე ვენერას ნახვით მოიხიბლება ამერიკელი ოლიგარქი და კოლექციონერი დევიდ ლილანდი (ილაი უოლაკი) და მის ხელში ჩაგდებას მოინდომებს. ამისთვის იგი მფლობელის ქალიშვილს, ნიკოლს დაუხლოვდება, ხელს თხოვს და დიდ ბრილიანტის ბეჭედსაც აჩუქებს.
მეორე დილას ბონეს სახლში მუზეუმის წარმომადგენელი მივა და “ვენერას“ მილიონი დოლარით დაზღვევაზე მოაწერინებს ხელს, წასვლისას კი დასძენს რომ ორ დღეში ქანდაკებას ფორმალურად ექსპერტიზა უნდა ჩაუტარონ. შარლი მიხვდება რომ გაება, ექსპერტიზა მის აფერისტობას გამოაშკარავებს და ქვეყნიდან გაქცევას გადაწყვეტს. ნიკოლს იდეა მოუვა და სასტუმრო „რიცში“ გაიქცევა, რათა მის სახლში შემოჭრილ დაუპატიჟებელ სტუმარს „ვენერას“ მოპარვა შეუკვეთოს. ნიკოლს იგი ქურდი გონია, თუმცა სინამდვილეში დეტექტივი საიმონ დეტმონტია, რომელიც გაყალბებული ხელოვნების ნიმუშების გამოვლენითაა დაკავებული. საიმონს შეუყვარდება ნიკოლი და ქურდობას დათანხმდება.
ღამით,საიმონი და ნიკოლი საიმედო სიგზანილიზაციით დაცულ ქანდაკებას მოიპარავენ. ლილანდი კვლავ ვერ მოისვენებს და ქურდებზე გასვლას მოინდომებს, რათა შედევრი მიყიდონ. საიმონი დაპირდება ქანდაკებას, ერთი პირობით, თუ ამას საიდუმლოდ შეინახავს და დანიშნულ ნიკოლს შეეშვება. ლოლანდი მიიღებს „ვენერას“ და ამერიკაში წავა.
საიმონი გამოუტყდება ბონეს თუ ვინც არის და ამ  აფერისტული საქმის შეწყვეტას ურჩევს. შემდეგ ნიკოლზე იქორწინებს და საქორწინო მოგზაურობში გაემგზავრებიან, ბონეს სახლს კი მორიგი კოლექციონერი მიადგება. 

## მსახიობები

Peter_O'Toole_-_1968.jpg|პიტერ ო’ტული
Audrey_Hepburn_1956.jpg|ოდრი ჰეპბერნი 

## ჯილდოები
## საინტერესო ფაქტები
როდესაც ფილმი 1970-იანებში სსრკ-ში ჩაიტანეს, ყაზახეთის სსრ-ში, ქალაქ ყარაგანდაში ყველა აფიშას მინაწერი გაუკეთეს - ფილმის სათაურს, „როგორ მოვიპაროთ მილიონი“ მიუწერეს „ჰკითხეთ სკკპ ცკ-ს“. რაც დაკავშირებული იყო იმ დროს სსრკ-ში მიმდინარე ბეწვეულის მაფიის საქმესთან.

## რესურსები ინტერნეტში
* 

კატეგორია:ამერიკული კომედიური ფილმები
კატეგორია:ფილმები ძარცვის შესახებ
კატეგორია:1966 წლის ფილმები
ბუდუყი

**ბუდუყი** () — სოფელი აზერბაიჯანში, ყუბის რაიონში. მოსახლეობის რაოდენობა — 300 კაცი. სოფელში მთავარი საქმიანობა სოფლის მეურნეობაა. მეცხოველეობის, სოფლის მეურნეობის, ქსოვის გარდა, ისინი ასევე დაკავებულნი არიან მარცვლეული კულტურების მოყვანით, მეფრინველეობით და ხელსაქმით. არსებობს მტკიცებულებები, რომ XIX საუკუნეში ბუდუყი წარმოადგენდა მნიშვნელოვან ცენტრს ისეთი ხელნაკეთობებისათვის, როგორიცაა ჯიბის კომპასების, პირებისა და ხრახნების დამზადება ხანჯლებისთვის, კონდახების თოფებისთვის, იყო ცხენთსაშენი და ხელსაწყოების წარმოების საამქრო.
thumb|left|ბუდუყი, 1880

## რესურსები ინტერნეტში
*

## სქოლიო
კატეგორია:ყუბის რაიონის სოფლები
ჩადარი

**ჩადარი** () — სოფელი აზერბაიჯანში,  ყუბის რაიონში. მოსახლეობის რაოდენობა — 523 კაცი.
  
## სქოლიო
კატეგორია:ყუბის რაიონის სოფლები
ჩაიყიშლაყი

**ჩაიყიშლაყი** () — სოფელი აზერბაიჯანში,  ყუბის რაიონში. მოსახლეობის რაოდენობა — 134 კაცი.  

სოფელი მდებარეობს მდინარე შაბრანის ნაპირებზე.   მდინარე  შუა სოფელში გადის და   ყოფს დასახლებას 2 ნაწილად. მისი ბუნებრივ-გეოგრაფიული მდებარეობა ძალიან მოსახერხებელია, რაც მას   მომხიბვლელს  ხდის. ერთი მხრივ, იგი გარშემორტყმულია   მთის ფერდობებით და ბუჩქებით და საძოვრებით დაფარული ხევებით, ხოლო მეორეს მხრივ, იგი გარშემორტყმულია ზეივას ტყის მასივით. ამ ადგილის უნიკალური ბუნება, მათ შორის მდინარე შაბრანის ორივე სანაპიროზე გაშენებული ალვის ხეების ულამაზესი ხედი. იქ გაშენებული ბაღები, განსაკუთრებით ალუბალი და ვაშლი,  პოპულარულია რეგიონში, რადგან ეს ხილი განსხვავდება გარეგნულად და გემოთი. უხსოვარი დროიდან დიდი მოთხოვნა იყო შაქარზე გამომცხვარ პურებსა და ჩაიყიშლაყში მოხარშულ სამკუთხა ფახლავაზე.
## რესურსები ინტერნეტში
*Azərbaycan Respublikası Quba Rayon İcra Hakimiyyəti     
## სქოლიო
კატეგორია:ყუბის რაიონის სოფლები
წითელფეხა მუხისძირა

**წითელფეხა მუხისძირა** (, ადრე 
ცნობილი როგორც *Boletuss luridiformis* და *Boletus erythropus*) — *Neoboletus*-ის გვარის სოკო ბოლეტუსისებრთა ოჯახისა. 

გავრცელებულია ევროპასა და ჩრდილოეთ ამერიკაში. სოკო პირველად აღწერა გერმანელმა მიკოლოგმა კრისტიან ჰედრიკ პერსონმა 1796 წელს როგორც *Boletus erythropus*.

2014 წელს შეიყვანეს ახლადშექმნილ *Neoboletus*-ის გვარში.

**სამეცნიერო სინონიმები**:
* 
* 
* 
* 
* 

## აღწერა
ქუდის დიამეტრი 5-20 სმ-მდე აღწევს, ნახევარსფეროსებრი და მომრგავალო-ბალიშისებრია, ხავერდოვანი, მქრქალი, იშვიათად ლორწოვანი. ასაკთან ერთად შესაძლოა გაშიშვლდეს. ქუდის ფერი — წაბლისფერ-ყავისფერი, მუქი მურა, მუქი ყავისფერი, შავი-მურა, ასევე შესაძლოა ჰქონდეს ზეთისხილისფერი და წითელი შეფერილობა. დაჭერისას მუქდება ან შავდება.

რბილობი — მოყვითალო ან ხასხასა ყვითელი. გაჭრისას სწრაფად ლურჯდება ან მომწვანო-ლურჯ შეფერილობას იღებს, განსაკუთრებული გემოსა და სუნის გარეშე.

ფეხის სიგრძე — 5-15 სმ, სიგანე — 1,5-4, ცილინდრული ან ძირში გამსხვილებული. ფერი — ყვითელი-წითელი. ზედაპირზე ახასიათებს წითელი წინწკლები.

ჰიმენოფორი ყვითელია, მოგვიანებით ყვითელი-ზეთისხილისფერი, ზეთისხილისფერი, მომწვანო-ყვითელი, ფორები მომრგვალებული, ვიწრო, მწვანე, შემდგომში — ნარინჯისფერი, აგურისფერი, დაჭერისას ლურჯდება.

სპორების ფხვნილი მურა-ზეთისხილისფერია, სპორები თითისტარისებრი, გლუვი, 15×5 მკმ.

## გავრცელება და ეკოლოგია
გავრცელებულია ევროპაში, ჩრდილოეთ ამერიკაში, კავკასიაში, აღმოსავლეთ ციმბირში, დასავლეთ ციმბირში და სამხრეთ შორეულ აღმოსავლეთში.

მიკორიზას ქმნის ფოთლოვან და წიწვოვან ხეებთან (წიფელი, მუხა, ნაძვი, სოჭი), ურჩევნია მჟავე ნიადაგი. გვხვდება ხავსიან და ბალოტიან ადგილებშიც.

**სეზონი** — მაისის შუა პერიოდიდან ოქტომბრამდე, მასიურად მოდის ივლისის თვეში.

## გამოყენება
მოხმარებამდე აუცილებელია მისი სათანადოდ მომზადება, ზოგიერთ წყაროზე დაყრდნობით, სოკო უნდა მოიხარშოს 20 წუთის განმავლობაში, ხოლო ნახარში წყალი გადაიღვაროს, წინააღმდეგ შემთხვევაში, შესაძლოა გამოიწვიოს საჭმლის მომნელებელი სისტემის მოშლა, ასევე ამავე მიზეზით, მისი გახმობა რეკომენდირებული არაა.

## მსგავსი სახეობები
**საჭმელი სოკოები:**
* მუხისძირა — ფეხზე ახასიათებს მოგრძოყულფებიანი მოწითალო-მურა ბადე. 
* *Boletus junquilleus* — ცნობილია მხოლოდ დასავლეთ ევროპაში. სოკო მთლიანად ყავისფერ-მწვანე შეფერილობისაა.
**არასაჭმელი სოკოები:**
* *Suillellus queletii* — იშვიათი სოკოა, რომელსაც ახასიათებს უფრო ღია ყვითელი-ყავისფერი ქუდი. იზრდება კირიან ნიადაგზე.
**შხამიანი სოკოები:**
* *სატანას სოკო* — განსხვავდება რბილობით, გაჭრისას ფერს ნელ-ნელა იცვლის, თავიდან წითლად, შემდეგ ლურჯდება.

## გალერეა

ფაილი:2011-07-31 Boletus erythropus tubes.jpg
ფაილი:2012-07-12 Boletus erythropus 2 crop.jpg
ფაილი:Boletus erythropus (15178370414).jpg
ფაილი:Boletus erythropus (4).jpg
ფაილი:BoletusErythropus.jpg
ფაილი:Boletus erythropus JPG1.jpg
ფაილი:Neoboletus luridiformis cut and blue.jpg

## რესურსები ინტერნეტში
*
* წითელფეხა მუხისძირა — Mycoweb

## სქოლიო
კატეგორია:საჭმელი სოკოები
კატეგორია:ბოლეტუსისებრნი
ლევან ისიანი

**ლევან ისიანი** (დ. 30 აპრილი, 1998) — ქართველი ფეხბურთელი. თამაშობს მეკარედ. არის საფეხბურთო კლუბ ბოლნისის „სიონის“ ფეხბურთელი.

## რესურსები ინტერნეტში
* ლევან ისიანი ეროვნული ლიგის საიტზე

კატეგორია:დაბადებული 30 აპრილი
კატეგორია:დაბადებული 1998
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:ბოლნისის სიონის ფეხბურთელები
ანა გონძაგა

**ანა გონძაგა** (, ; დ. 1616, პარიზი, საფრანგეთი — გ. 6 ივლისი, 1684, პარიზი, საფრანგეთი) — გონძაგას დინასტიის წარმომადგენელი. მანტუის ჰერცოგ კარლო I-ის ასული. სიმერნის პფალცგრაფ ედუარდის მეუღლე. პოლონეთის დედოფალ მარია ლუიზა გონძაგას ღვიძლი და. საფრანგეთის დედოფალ მარია ტერეზას სასახლის მთავარი დიასახლისი 1660-1661 წლებში.

## ბიოგრაფია 
ანა გონძაგა დაიბადა 1616 წელს პარიზში. იგი იყო წარმოშობით იტალიელი ფრანგი დიდებულის, ნევერის ჰერცოგ კარლო გონძაგასა და მისი ცოლის, კატრინ დე მაინის ასული. მისი ერთადერთი და, მარია ლუიზა შემდეგში პოლონეთის ორგზის დედოფალი გახდა. 1628 წელს ანას მამა კარლო I-ის სახელით იკავებს მანტუისა და მონფერატის ჰერცოგის ტახტს. 

მიუხედავად იმისა, რომ ამის შემდეგ მამამისი იტალიაში გადავიდა საცხოვრებლად, ანა და მისი და საფრანგეთში დარჩნენ, რადგან იმ დროს მანტუაში ჭირი მძვინვარებდა. ამ პერიოდში მას რომანტიკული ურთიერთობა ჰქონდა თავის ბიძაშვილთან, გიზის ჰერცოგ ანრი II-თან, რომელზეც 1639 წელს საიდუმლოდ დაქორწინდა კიდეც. 1641 წელს ანრიმ იგი მიატოვა, რის შემდეგაც ანამ მის წინააღმდეგ სარჩელი შეიტანა, რასაც მათი კანონიერ ცოლ-ქმრად ცნობა უნდა მოჰყოლოდა, თუმცა ამაოდ.

1645 წლის 24 აპრილს პარიზში ანა დააქორწინეს სიმერნის პფალცგრაფ ედუარდ კურპფალცელზე, ინგლისის მეფე ჩარლზ II-ის მამიდაშვილზე. აღსანიშნავია, რომ ედუარდი მასზე ცხრა წლით უმცროსი იყო. ქორწინების შემდეგ წყვილი თავიანთ პარიზულ რეზიდენციაში დასახლდა, სადაც ანამ სამი გოგონა გააჩინა. იმავდროულად, მას ახლო ურთიერთობა ჰქონდა სამეფო ოჯახის წევრებთან, რომლებიც დაეხმარნენ მას შემდეგში მისი სამივე ქალიშვილის სარფიანად ქორწინებაში. 

ანა „ულტრა-კათოლიკეებად“ წოდებული გიზების შთამომავალი იყო დედის მხრიდან და თავად კათოლიკური ლიგის ფუძემდებლის პირდაპირი შთამომავალიც იყო, რის გამოც ამ წრეში მას დიდი ავტორიტეტი ჰქონდა. მისი გავლენით მისი კალვინისტი ქმარი მალევე კათოლიკე გახდა და ასევე კათოლიკეებად მოინათლნენ მათი შვილებიც.

1663 წელს ედუარდი გარდაიცვალა, რის შემდეგაც ანა აღარც გათხოვილა. იგი გარდაიცვალა 1684 წლის 6 ივლისს პარიზში, 67-68 წლის ასაკში. მის დაკრძალვას საფრანგეთის მთელი სამეფო ოჯახი ესწრებოდა. 

## შვილები 
# ლუიზა მარია (1647-1679), ცოლად გაჰყვა სალმის მთავარ კარლ თეოდორს;
# ანა ჰენრიეტა (1648-1723), ცოლად გაჰყვა კონდეს პრინც ანრი ჟიულს, რომელთანაც ათი შვილი შეეძინა;
# ბენედიქტა ჰენრიეტა (1652-1730), ცოლად გაჰყვა ბრაუნშვაიგ-ლიუნებურგის ჰერცოგ იოჰან ფრიდრიხს, რომელთანაც შეეძინა ორი გოგონა: მოდენის ჰერცოგინია შარლოტა ფელისიტა და საღვთო რომის იმპერატრიცა ვილჰელმინა ამალია;

## ლიტერატურა 
* Spangler, Jonathan (2015). "Points of Transferral: Mademoiselle de Guise's Will and the Transferability of Dynastic Identity". In Geevers, Liesbeth; Marini, Mirella (eds.). Dynastic Identity in Early Modern Europe: Rulers, Aristocrats and the Formation of Identities. Ashgate Publishing. p. 131-152.
* Williams, George L. Papal Genealogy: The Families and Descendants of the Popes. Jefferson, North Carolina and London: McFarland, 2004. ISBN 0-7864-2071-5.
კატეგორია:დაბადებული 1616
კატეგორია:გარდაცვლილი 6 ივლისი
კატეგორია:გარდაცვლილი 1684
კატეგორია:გონძაგა
ბენედიქტა ჰენრიეტა კურპფალცელი

**ბენედიქტა ჰენრიეტა კურპფალცელი** (; დ. 14 მარტი, 1652, პარიზი, საფრანგეთი — გ. 12 აგვისტო, 1730, პარიზი, საფრანგეთი) — ვიტელსბახების დინასტიის წარმომადგენელი. სიმერნის პფალცგრაფ ედუარდის ასული. ბრაუნშვაიგ-ლიუნებურგის ჰერცოგ იოჰან ფრიდრიხის მეუღლე 1668-1679 წლებში. მოდენის ჰერცოგ შარლოტასა და საღვთო რომის იმპერატრიცა ვილჰელმინა ამალიას დედა. 

## ბიოგრაფია 
ბენედიქტა ჰენრიეტა დაიბადა 1652 წლის 14 მარტს პარიზში. იგი იყო სიმერნის პფალცგრაფ ედუარდ პფალცელისა და მისი ცოლის, ანა გონძაგას უფროსი ქალიშვილი. მამის მხრიდან იგი იყო ბოჰემიის მეფე ფრიდრიხ V-ისა და დედოფალ ელიზაბეთ სტიუარტის, ხოლო დედის მხრიდან მანტუის ჰერცოგ კარლო I-ისა და კატრინ დე მაინის შვილიშვილი. 

დედის გადაწყვეტილებით ბენედიქტას წარსულში არისტოკრატი და მწერალი ლუიზა ლა ფაიეტი ზრდიდა, რომელიც იმ დროს უკვე მონაზვნად იყო აღკვეცილი და ცნობილი იყო და ლუიზ-ანჟელიკას სახელით. 

1668 წლის 30 ნოემბერს 16 წლის ბენედიქტა მიათხოვეს ბრაუნშვაიგ-ლიუნებურგის ჰერცოგ იოჰან ფრიდრიხს, დანიისა და ნორვეგიის დედოფალ სოფია ამალიას ძმას. აღსანიშნავია, რომ იოჰან ფრიდრიხი ზუსტად ბენედიქტას მამის ასაკისა იყო და თავდაპირველად მათი ქორწინება უნაყოფო იყო, თუმცა შემდეგში მან ოთხი გოგონა გააჩინა. 

იოჰან ფრიდრიხი 1679 წელს გარდაიცვალა, რის გამოც საჰერცოგო მის პროტესტანტ ძმას, ერნესტ ავგუსტს დარჩა, რომელსაც ცოლად ბენედიქტას მამიდა, სოფია პფალცელი ჰყავდა. მათი ხაზით ბენედიქტას მამიდაშვილად ერგებოდა დიდი ბრიტანეთის მეფე ჯორჯ I, რომელმაც ტახტი 1714 წელს, დედოფალ ანას დაღუპვის შემდეგ დაიკავა. მიუხედავად ყველაფრისა, დაქვრივებულმა ბენედიქტამ დატოვა გერმანია და მშობლიურ საფრანგეთში დაბრუნდა თავის დასთან, კონდეს პრინცესა ანა ჰენრიეტასთან. 

ბენედიქტა ჰენრიეტა გარდაიცვალა 1730 წლის 12 აგვისტოს, თავის ფრანგულ რეზიდენციაში, 78 წლის ასაკში. 

## შვილები 
# ანა სოფია (1670-1672), გარდაიცვალა მცირეწლოვანი;
# შარლოტა ფელისიტა (1671-1710), ცოლად გაჰყვა მოდენისა და რეჯიოს ჰერცოგ რინალდოს, რომელთანაც შეეძინა შვილები;
# ჰენრიეტა მარია (1672-1687), გარდაიცვალა გაუთხოვარი;
# ვილჰელმინა ამალია (1673-1742), ცოლად გაჰყვა საღვთო რომის იმპერატორ იოზეფ I-ს, რომელთანაც შეეძინა ორი გოგონა;

## ლიტერატურა 
* Bougaud, Emile. St. Chantal and the Foundation of the Visitation. Vol. 2. New York: Benziger Brothers, 1895.
*  State papers and correspondence: illustrative of the social and political... By John Mitchell Kemble, p. 224
კატეგორია:დაბადებული 14 მარტი
კატეგორია:დაბადებული 1652
კატეგორია:გარდაცვლილი 12 აგვისტო
კატეგორია:გარდაცვლილი 1730
კატეგორია:ვიტელსბახები
კატეგორია:პარიზელები
შალვა მათიკაშვილი

**შალვა სპირიდონის ძე მათიკაშვილი** (დ. 17 აგვისტო, 1898, სოფელი ყვარელი, თელავის მაზრა, ტფილისის გუბერნია, რუსეთის იმპერია — გ. 13 ივლისი, 1937, თბილისი, საქართველოს სსრ) — ქართველი ბოლშევიკი, რევოლუციონერი, პარტიული და სახელმწიფო მოღვაწე. 1921 წლის რუსეთ-საქართველოს ომის დროს საბჭოთა რუსეთის მიერ საქართველოს დემოკრატიული რესპუბლიკის ოკუპაციის ერთ-ერთი შემოქმედი.

## ბიოგრაფია
შალვა მათიკაშვილი დაიბადა 1898 წლის 17 აგვისტოს თელავის მაზრის სოფელ ყვარელში. 

კომპარტიის წევრი 1917 წლიდან გახდა. აქტიურად მონაწილეობდა თბილისის ბოლშევიკური ორგანიზაციის საქმიანობაში. 1919 წელს გაიგზავნა პარტიულ სამუშაოზე გორის მაზრაში, იმავე წლის დასასრულს ბოლშევიკური პარტიის ტფილისის კომიტეტის წევრად აირჩიეს. 

1920 წელს დამოუკიდებელი საქართველოს შინაგან საქმეთა სამინისტრომ შალვა მათიკაშვილი დააპატიმრა. გათავისუფლების შემდეგ იგი ჯერ ვლადიკავკაზში, შემდეგ კი ბაქოში — აზერბაიჯანის სამხედრო-საზღვაო საქმეთა სახალხო კომისარიატის პოლიტსამმართველოს უფროსის მოადგილედ მუშაობდა. 

საქართველოში საბჭოთა ხელისუფლების დამყარების შემდეგ სხვადასხვა საპასუხისმგებლო თანამდებობაზე იყო. 1923 წლის 20 ივლისიდან 1924 წლის 15 თებერვლამდე მუშაობდა საქართველოს კპ (ბ) თელავის სამაზრო აღმასკომის თავმჯდომარედ. 1924 წლის 20 ნოემბრიდან 1927 წლის 4 აპრილამდე იყო საქართველოს სსრ შინაგან საქმეთა სახალხო კომისარი. 1927-1928 წლებში — სრულიად საქართველოს ცენტრალური აღმასრულებელი კომიტეტის (ცაკ-ის) მდივანი. 1928 წლის 29 ივნისიდან 1929 წლის 28 ივლისამდე იყო საქართველოს სსრ იუსტიციის სახალხო კომისარი და პროკურორი, 1929-1930 წლებში — საქართველოს კპ (ბ) გორის საოლქო კომიტეტის მდივანი. 1931 წლიდან 1937 წლის 19 მარტამდე მუშაობდა საქართველოს სსრ მიწათმოქმედების სახალხო კომისრად, 1937 წლის 19 მარტიდან 15 მაისამდე კი — საქართველოს სსრ სახელმწიფო საგეგმო კომისიის თავმჯდომარედ, რის შემდეგაც ის დააპატიმრეს და სასჯელის უმაღლესი ზომა — დახვრეტა მიუსაჯეს. 1955 წლის 25 სექტემბერს იგი რეაბილიტირებულ იქნა. 

შალვა მათიკაშვილი იყო ამიერკავკასიის კომუნისტური ორგანიზაციების I (1922 წ.), V (1927) ყრილობების, ამიერკავკასიის კომუნისტური ორგანიზაციების II პარტკონფერენციის (1922 წ.), საქართველოს კპ (ბ) IV (1925 წ.), VIII (1932 წ.), IX (1934 წ.), X (1937 წ.) ყრილობების დელეგატი.

## ბიბლიოგრაფია
*1927 წელს გამოსცა წიგნი — „ქალაქის საბჭოების მუშაობა“.

## ლიტერატურა
*

## რესურსები ინტერნეტში
*[Матикашвили Шалва Спиридонович (1898)](https://ru.openlist.wiki/%D0%9C%D0%B0%D1%82%D0%B8%D0%BA%D0%B0%D1%88%D0%B2%D0%B8%D0%BB%D0%B8_%D0%A8%D0%B0%D0%BB%D0%B2%D0%B0_%D0%A1%D0%BF%D0%B8%D1%80%D0%B8%D0%B4%D0%BE%D0%BD%D0%BE%D0%B2%D0%B8%D1%87_(1898))

კატეგორია:დაბადებული 17 აგვისტო
კატეგორია:დაბადებული 1898
კატეგორია:გარდაცვლილი 13 ივლისი
კატეგორია:გარდაცვლილი 1937
კატეგორია:საქართველოს სსრ-ის შინაგან საქმეთა სახალხო კომისრები
კატეგორია:საქართველოს სსრ-ის იუსტიციის სახალხო კომისრები
კატეგორია:საქართველოს სსრ-ის მიწათმოქმედების სახალხო კომისრები
კატეგორია:რეაბილიტირებულები
კატეგორია:ქართველი ბოლშევიკები
კატეგორია:საბჭოთა კავშირის რეპრესიების მსხვერპლნი საქართველოში
ალექსანდრე ჯავახიშვილის მემორიალური მუზეუმი

**ალექსანდრე ჯავახიშვილის მემორიალური მუზეუმი** — მემორიალური მუზეუმი საქართველოში, გორის მუნიციპალიტეტში, სოფელ ძევერაში. მემორიალური მუზეუმი შეიქმნა კობა ხარაძის უშუალო ხელმძღვანელობითა და აქტიური მონაწილეობით. მუეუმში დაცულია ალექსანდრე ჯავახიშვილისა და მისი შვილის ნინო ჯავახიშვილის მემორიალური ნივთები, სამეცნიერო მასალები და პუბლიკაციები.

## სქოლიო
კატეგორია:გორის მუნიციპალიტეტის მუზეუმები
ნამუშევარი ავტორის გარეშე

**ნამუშევარი ავტორის გარეშე**(: Werk ohne Autor, ლიტ. 'Work Without Author', ამერიკულ კინოგაქირავებაში: ( Never Look Away) „არასდროს მოაცილო მზერა“) — 2018 წელს გამოსული გერმანული რომანტიკული დრამა, გადაღებული ფლორიან ჰენკელ ფონ დონერსმარკის მიერ. ფილმი აგებულია გერმანელი მხატვრის გერჰარდ რიხტერის ბიოგრაფიაზე. ფილმი ოსკარის ორ ნომინაციაზე იყო წარდგენილი.

## სიუჟეტი
1937 წელი, დრეზდენი. ფილმის მთავარ გმირ, პატარა ბიჭუნა კურტ ბარნერტს ულამაზესი დეიდა ელიზაბეთი მუზუემში წაიყვანს და ხელოვნებას აცნობს. ერთხელაც სახლში დეიდას პიანინოს დაკვრისას ისტერიული შეტევები დაეწყება და ფსიქიატრიულ საავადმყოფოში დააწვენენ.  ელიზაბეტი კურტს დაარიგებს რომ არასოდეს მოწყვიტოს მზერა, რადგან ყველაფერი რაც სიმართლეა, თავისი სილამაზე აქვს. რასაც კურტი მთელი ცხოვრების მანძილზე დაიხსომებს.
ნაცისტთა ექიმ, პროფესორ კარლ ზებანდის დასკვნის საფუძველზე ელიზაბეტს „შიზოფრენიის“ დიაგნოზს დაუსვავ და  მოკლავენ. 

ომის დასრულების შემდეგ ზებანდს რუსები ტყვედ ჩაიგდებენ, თუმცა შსსკ-ს მაიორის მურავიოვის მშობიარე ცოლს საკუთარი სურვილით გადაარჩენს და ისიც გაათავისუფლებს. კარლი შეიცლის სახელს და გდრ-ში გააგრძლებს საქმიანობას. 
კურტი, სოციალისტურ რეჟიმში, მხატვრობას სწავლობს და ელიზაბეტს გაიცნობს, რომელიც ექიმ ზებანდის შვილია. თუმცა არ იცის რომ მისი დეიდის დაღუპვაშია დამნაშავე.  ვერც კარლი ხვდება კურტის ვინაობას, მაგრამ წინააღმდეგია მისი და ელიზაბეტის ურთიერთობის. 

ცოტა ხანში უკვე გენერალი მურავიოვი კარლს დაიბარებს და ეტყვის რომ მოსკოვში გადაყავთ და ვეღარ დაიფარავს, რის გამოც ექიმი დასავლეთ გერმანიაში გარბის. მალე კურტიც მიხვდება რომ სოციალისტურ რეალიზმში საკუთარ ნიჭს ვერ გამოვლენს და 1961 წელს ელიზაბეტასთან ერთად ისიც დასავლეთში გარბის. ის დიუსელდორფში, სამხატვრო აკადემიაში ჩააბარებს, სადაც სრული თავისუფლებაა შემოქმედებაში. მისი ლექტორი კურტში დიდ ნიჭს აღმოაჩენს და ურჩევს ნიჭი სწორად წარმართოს. 
ცოტა ხანში კურტი გაზეთში ნახავს სტატიას, ზებანდის უფროსის, ნაცისტების ექიმის დაპატიმრების შესახებ, მუზა გაეხსნება და საკუთარი მოსაზრებით ძველი შავ-თეთრი სურათების დახატვას იწყებს. ერთად დახატავს დეიდა ელიზაბეტის და კარლს. როცა კარლი ნახავს ამ ნამუშევარს, მიხვდება ვინც არის კურტი და გადაიკარგება. 

რამდენიმე წლის შემდეგ, უკვე პოპულარული მხატვარი, კურტი პერსონალურ გამოფენას ატარებს და ჟურნალისტები მისგან ინტერვიუს იღებენ, იქვე კი მისი ცოლი ელიზაბეტი, შვილთან ერთად დგას.
კურტი მიხვდება რომ შეუძლია თამამად უყუროს წარსულს და საკუთარ ხმას მისწვდეს.

## მსახიობები
## ჯილდოები
## რესურსები ინტერნეტში
* 
* 
* 

კატეგორია:2018 წლის ფილმები
კატეგორია:გერმანული ფილმები
კატეგორია:რომანტიკული დრამები
კატეგორია:ბიოგრაფიული ფილმები
იალუნგძიანგი

**იალუნგძიანგი** () — მდინარე ჩინეთში, იანძის მარცხენა შენაკადი. სიგრძე 1187 კმ, აუზის ფართობი 144 ათ. კმ². სათავე აქვს ბაიან-ხარა-ულის ქედზე, მიედინება ჩინეთ-ტიბეტის მთებში, ღრმა დაკლაკნილ ხეობებში, წარმოქმნის მრავალ ჭორომსა და ჩანჩქერს. ზემო წელზე მიემართება სამხრეთ-აღმოსავლეთით, ქვემოთში კი სამხრეთისაკენ ტრიალდება, მიუყვება დასიუეშანის ქედს და ჩაედინება იანძიში (ძინშაში).

## სქოლიო 
კატეგორია:ჩინეთის მდინარეები
F♯ A♯ ∞

***F♯ A♯ ∞*** (წარმოითქმის „F-sharp, A-sharp, Infinity“ — „ფა დიეზი, ლა დიეზი, უსასრულობა“) — კანადური პოსტ-როკ ჯგუფ Godspeed You! Black Emperor-ის სადებიუტო სტუდიური ალბომი, რომელიც  პირველად გამოვიდა 1997 წლის 14 აგვისტოს „კონსტელეიშენ რეკორდის“ მიერ ვინილზე და 1998 წლის 8 ივნისს „კრანკის“ მიერ CD-ზე. ჩაიწერა Hotel2Tango-ში, მონრეალში. ალბომი მოკლებულია ტრადიციულ ტექსტს და ძირითადად ინსტრუმენტულია. მასში შედის გრძელი სიმღერები ცალკეულ მოქმედებებად. ***F♯ A♯ ∞*** თავდაპირველად გამოვიდა ძალზე შეზღუდული რაოდენობით და გავრცელდა ცოცხალი წარმოდგენებისა და ზეპირი რეკლამის საშუალებით. 

## სიმღერების სია 
### გრამფირფიტა 
### CD გამოცემა 
### შენიშვნები 
;CD
* „J.L.H. Outro“-ის სახელი ჯონ ლი ჰუკერის პატივსაცემად ეწოდა. CD გამოცემაზე ეს არის ფარული ტრეკი, რომელიც იწყება დაახლოებით 3:30-წუთიანი დუმილის შემდეგ „Providence“-ის დასრულებიდან.

## რესურსები ინტერნეტში 
**F♯ A♯ ∞* MusicBrainz-ზე
**F♯ A♯ ∞* Last.fm-ზე
**F♯ A♯ ∞* pitchfork.com-ზე

## სქოლიო 
კატეგორია:1998 წლის სადებიუტო ალბომები
კატეგორია:Godspeed You! Black Emperor-ის ალბომები
ესპანეთის პრიმერა დივიზიონი 2008-2009

**ესპანეთის პრიმერა დივიზიონი 2008-2009** — ესპანეთის პრიმერა დივიზიონის 78-ე გათამაშება. სეზონი დაიწყო 2009 წლის 30 აგვისტოს და დასრულდა 2010 წლის 21 მაისს. რიგით 20-ედ ჩემპიონობა მოიპოვა „ბარსელონამ“ რომელსაც ცხრა ქულით ჩამორჩა მადრიდის „რეალი“.  ჩემპიონატიდან გავარდნენ „რეალ ბეტისი“, „ნუმანსია“ და „რეკრეატივო“.

## სქოლიო
კატეგორია:ესპანეთის პრიმერა დივიზიონის სეზონები
პოლიციის კომისრის აღსარება რესპუბლიკის პროკურორის წინაშე (ფილმი)

**პოლიციის კომისრის აღსარება რესპუბლიკის პროკურორის წინაშე** (: Confessione di un commissario di polizia al procuratore della repubblica) იტალიური კრიმინალური დრამა, გადაღებული 1971 წელს, რეჟისორ დამიანო დამიანის მიერ, მთავარ როლებში ფრანკო ნერო და მარტინ ბელსამი.

## სიუჟეტი
პოლიციის კომისარი ბონავია (მარტინ ბელსამი) დიდი ხანია დასდევს მშენებლობის მაგნატს და მაფიოზ ფერდინანდო ლომუნოს, რომელიც მთავრობაში მყოფი გავლენიანი მეგობრების წყალობით მუდამ არიდებს თავს მართლმსაჯულებას. ბონავია ბრძოლის სხვა, არაკანონიერ, მეთოდს აირჩევს და ფსიქიატრიულიდან მაფიოზის მოსისხლეს მიშელ ლი პუმას გამოაშვებინებს. ყოფილი მსჯავრდებული ლამუნომ 7 წლის წინ მაქინაციებით ციხეში გაუშვა და ბონავიას აზრით იგი მაფიოზის მოკვლას შეეცდება. ლი პუმა შავ ბაზარზე იარაღს იშოვის, მაფიოზის ოფისში მივა და ოთახში, მის სკამზე ავტომატის ჯერს მიუშვებს, თუმცა ლომუნოს ნაცვლად სამი შეიარაღებული კაცი დახვდება. შეტაკებისას ოთხივე დაიღუპება, როგორც ჩანს ვიღაცამ უკვე გააფრთხილა ლამუნო. ადგილზე მისული ბონავია გამოძიებას იწყებს და ანგარიშებს რესპუბლიკის პროკურორ ტრაინის (ფრანკო ნერო) აბარებს. 
გამოძიება ფაქტობრივად მაფიის კარნახით მიდის, ბონავიას ხელს უშლიან, მოწმეებს აშორებენ, ნივთმტკიცებებს უქრობენ. ლამუნოს ფაქტობრივად ნაყიდი ჰყავს ქალაქის ჩინოვნიკების ნახევარი.
ბონავია ტრაინს შეხვდება და ლომუნოს შესახებ მოუყვება. რამდენიმე წლის წინ  ლომუნოს პროფკავშირების წარმომადგენელი რიცო აუმხედრდა და სამშენებლო კომპანიაში ნორმალური სამუშაო პირობები მოსთხოვა. ამის გამო იგი მოკლეს და მოწმეებიც გაუნადგურეს. ამ ისტორიის მოსმენის შემდეგაც, პრინციპული და კანონდამცველი ტრაინი მაინც წინააღმდეგია ბონავიას მეთოდების და კანონის ფარგლებში ცდილობს გამოძიებას. ბონავია მიშელ ლი პუმას დას სერენას, რომელიც ასევე ლამუნოს საყვარელია მოწმედ წაიყვანს, თუმც მაფია აქაც აჯობებს და ბონავიას სამსახურიდან გააშვებინებენ. სასოწარკვეთილი ბონავია რესტორანში დაადგება ლამუნოს, რომელიც ნაყიდ ჩინოვნიკებთან და ბიზნესმენებთან ერთად სამომავლო გეგმებს განიხილავს. კომისარი მოკლავს ლამუნოს და პოლიციას ჩაბარდება. ციხეში ბონავიას ტრაინი მოინახულებს, სადაც კომისარი მაფიასთან კავშირში უფროს მოსამართლეს ამხელს. პროკურორთან საუბრის შემდეგ  ციხეში შეგზავნილი მკვლელები მოკლავენ კომისარს. 
ფილმის ბოლოს გაბრაზებული ტრაინი სასამართლოს შენობასთან დგას და კარებიდან გამოსულ მთავარ მოსამართლეს თვალებში ჩახედავს, რომელიც ცინიკურად კითხავს "მოხდა რამე?"

## მსახიობები

Guappi-Nero.png|ფრანკო ნერო
Martin_Balsam_Film_Still.jpg|მარტინ ბელსამი

## ჯილდოები
## რესურსები ინტერნეტში
*

კატეგორია:დეტექტიური ფილმები
კატეგორია:იტალიური დრამატული ფილმები
კატეგორია:კრიმინალური დრამები
ბაიან-ხარა-ულა

**ბაიან-ხარა-ულა** (, ) — ქედი ჩინეთში, კუნლუნის აღმოსავლეთ ნაწილში. სიგრძე დაახლოებით 750 კმ. გადაჭიმულია ჩრდილო-დასავლეთიდან სამხრეთ-აღმოსავლეთ მიმართულებით. წარმოადგენს მდინერეების ხუანხესა (ჩრდილოეთით) და იანძის (სამხრეთით) ზემო წელების წყალგამყოფს. სიმაღლე 5442 მეტრამდეა. ჩრდილოეთი კალთები დამრეცია, სამხრეთი მკვეთრადაა მოწყვეტილი იანძისაკენ და ჩაჭრილია მრავალი მდინარით. მწვერვალები უპირატესად ბრტყელი გუმბათისებრია. ჭარბობს ცივი მაღალმთიანი უდაბნოების ლანდშაფტები, თხემის ზონაში მარადიული თოვლია.

## სქოლიო 
კატეგორია:ჩინეთის ქედები
ოლივიე მარშალი

**ოლივიე მარშალი** ( დ. 14 ნოემბერი, 1958) — ფრანგი მსახიობი, კინორეჟისორი, სცენარისტი და ყოფილი პოლიციელი. 2005 წელს ნომინირებული იყო სეზარის კინოპრემიაზე გადაღებული ფილმისთვის „სანაპირო ორფევრი, 36“ (2004). შექმნილი აქვს აგრეთვე პოპულარული ფრანგული სატელევიზიო პოლიციური დრამა „შეჭრა“ (2009), რომლის პირველი სეზონისთვის აგრეთვე დაწერა სცენარი და გადაიღო რამდენიმე ეპიზოდი. სამსახიობო ხელობის შესწავლას პოლიციის ოფიცრად ყოფნის დროს შეუდგა. ხელოვნებისა და ლიტერატურის ორდენის კავალერი (2010).

## რესურსები ინტერნეტში
კატეგორია:დაბადებული 14 ნოემბერი
კატეგორია:დაბადებული 1958
კატეგორია:ფრანგი მსახიობები
კატეგორია:ფრანგი კინორეჟისორები
კატეგორია:ფრანგი სცენარისტები
კატეგორია:მსახიობები ანბანის მიხედვით
კატეგორია:ცოცხალი ადამიანები
Integrated Authority File

მინი|სკრინშოტი 
**Integrated Authority File** (; აგრეთვე ცნობილი როგორც **Universal Authority File**) ან **GND** — კლასიფიკაციისა და სისტემატიზაციის გერმანული საერთაშორისო ავტორიტეტული ფაილი. შეიქმნა 2012 წლის 5 აპრილს. გამოიყენება ძირითადად დოკუმენტაციებისათვის ბიბლიოთეკებში და სულ უფრო და უფრო მეტად არქივებსა და მუზეუმებში. Integrated Authority File-ს მართავს გერმანიის ეროვნული ბიბლიოთეკა.

## რესურსები ინტერნეტში
* Information pages about the GND from the German National Library

კატეგორია:2012 წლის კომპიუტერთან დაკავშირებული სიახლეები
კატეგორია:უნიკალური იდენტიფიკატორები
ლოურენს არაბი (ფილმი)

**ლოურენს არაბი** () — 1962 წლის ბრიტანული ეპიკური ისტორიული ფილმი, რომელიც ეხება თომას ედვარდ ლოურენსის ცხოვრებას. ფილმის რეჟისორია დეივიდ ლინი, ხოლო პროდიუსერი სემ შპიგელი, რომელმაც ფილმი გადაიღო თავისი ბრიტანული კომპანია Horizon Pictures-ით. ფილმს დისტრიბუცია გაუწია ამერიკულმა Columbia Pictures-მა. ფილმში პიტერ ო’ტული ასრულებს თ. ე. ლოურენსის როლს, ხოლო ალეკ გინესი პრინც ფეისალ I-ის როლს. ფილმში აგრეთვე მონაწილეობენ სხვა ვარსკვლავები: ჯეკ ჰოკინსი, ენტონი ქვინი, ომარ შარიფი, ენტონი კუეილი, კლოდ რეინსი და ართურ კენედი. სცენარი ფილმისთვის დაწერეს რობერტ ბოლტმა და მაიკლ უილსონმა.

„ლოურენს არაბი“ 1963 წელს ოსკარის 35-ე დაჯილდოებაზე ნომინირებული იყო 10 ოსკარზე; გაიმარჯვა 7 კატეგორიაში, მათ შორის: საუკეთესო სურათი და საუკეთესო რეჟისორი. აგრეთვე მოიპოვა ოქროს გლობუსი საუკეთესო დრამისთვის და BAFTA საუკეთესო ფილმისთვის და  გამორჩეული ბრიტანული ფილმისთვის. მორის ჟარის დრამატულმა მუსიკამ და ფრედი იანგის Super Panavision 70-ზე დაფუძნებულმა ოპერატორულმა სამუშაოებმა აგრეთვე დაიმსახურეს მაღალი შეფასება.

„ლოურენს არაბი“ საყოველთაოდაა მიჩნეული როგორც ოდესმე შექმნილი ერთ-ერთი დიდებული და მეტად გავლენიანი ფილმი. 1998 წელს ამერიკის კინოინსტიტუტმა „AFI-ის 100 კინოს“ რეიტინგში „ლოურენს არაბი“ მე-5 ადგილზე განაწესა.

## სიუჟეტი
ფილმი ასახავს ბრიტანელი ლეიტენანტი თომას ედვარდ ლოურენსის თავგადასავალს პირველ მსოფლიო ომში. მას, როგორც მშობლიური მომთაბარე ბედუინური ტომების მცოდნეს, გზავნიან არაბეთში, რათა მოელაპარაკოს პრინც ფეისალ I-ს და შეასრულოს შუამავლის ფუნქცია ბრიტანეთსა და არაბებს შორის, რათა ერთობლივად იმოქმედონ ოსმალეთის იმპერიის წინააღმდეგ. ადგილობრივი შარიფ ალის დახმარებით ის არ დაემორჩილება მისი ზემდგომ ოფიცრებს და უდაბნოში აქლემებით გამბედავი ლაშქრობის შემდეგ შეუტევს კარგად გამაგრებულ ოსმალურ პოსტს.

## როლებში
*პიტერ ო'ტული — თომას ედვარდ ლოურენსი
*ალეკ გინესი — პრინცი ფეისალ I
*ომარ შარიფი — შარიფ ალი
*კლოდ რეინსი — დიპლომატი დრაიდენი
*ენტონი ქვინი — აუდა იბუ ტაი

## რესურსები ინტერნეტში
*
* 
* 
* 
* 
* 

კატეგორია:1962 წლის ფილმები
კატეგორია:ინგლისურენოვანი ბიოგრაფიულ-დრამატული ფილმები
კატეგორია:ბრიტანული ბიოგრაფიული დრამატული ფილმები
კატეგორია:Columbia Pictures-ის ფილმები
კატეგორია:დევიდ ლინის ფილმები
კატეგორია:ავტობიოგრაფიებზე დაფუძნებული ფილმები